Suchinthana/ta-wikipedia huggingface dataset:
ஸ்ரீ ராஜ ராஜேஸ்வரி

ஸ்ரீ ராஜ ராஜேஸ்வரி (Sri Raja Rajeshwari) என்பது  2001 ஆண்டு வெளியான தமிழ் பக்தி திரைப்படம் ஆகும். பாரதி கண்ணன் இயக்கிய இப்படத்தில் ரம்யா கிருஷ்ணன், ராம்கி, சங்கவி ஆகியோர் முக்கிய கதாபாத்திரங்களில் நடித்துள்ளனர். பானுப்ரியா, நிழல்கள் ரவி, வடிவேலு, வினு சக்ரவர்த்தி ஆகியோர் துணை வேடங்களில் நடித்துள்ளனர்.  புஷ்பா காந்தசாமி தயாரித்த இப்படத்திற்கு தேவா இசை அமைத்துள்ளார். படம் 13 ஏப்ரல் 2001 அன்று வெளியிடப்பட்டது.

நடிகர்கள் 

ரம்யா கிருஷ்ணன் இராஜராஜ ராஜேஸ்வரி
ராம்கி (நடிகர்) இராசையா மற்றும் இராஜா (இரவீந்திரநாத்தின் மகன்)
சங்கவி (நடிகை) மீனாட்சி
பானுப்ரியா (நடிகை) சக்தி அம்மன் 
வடிவேலு (நடிகர்) மைனர் பாண்டியன் மற்றும் நாட்டமை
நிழல்கள் ரவி தொழிலதிபர் இரவீந்திரநாத்தாக
பொன்னம்பலம் சங்கராவாக
வினு சக்ரவர்த்தி பாம்பு சித்தர் "இராஜலிங்கம் சுவாமி"யாக
டெல்லி கணேஷ் இராஜேஸ்வரியின் தந்தையாக
மலேசியா வாசுதேவன் மீனாட்சியின் தந்தையான சிந்தலகரை வெக்கலையம்மன் பூசாரியாக 
தியாகு பிரபாகரனாக
பல்லவி இராஜேஷ்வரியின் தாயாக
கே. ஆர். வத்சலா சங்கரனின் மனைவியாக
இந்து பிரபாகரனைக் கொன்ற கட்டுவசி பெண்ணாக
வி. கே. ராமசாமி சோதிடராக
எஸ். என். பார்வதி இராஜேஸ்வரியின் பாட்டியாக
சிங்கமுத்து காட்டுவாசி தலைவர்
போண்டா மணி
"பயில்வான்" கிருஷ்ணசாமி தேவர்
பாரதி கண்ணன்
நளினி பாடலில் சிறப்புத் தோற்றம் ("மருவத்தூர் ஓம் சக்தி")

தயாரிப்பு 
ராம்கி,  ரம்யா கிருஷ்ணன் ஆகியோர் நடித்த சில காட்சிகள் தென்காசிக்கு அருகிலுள்ள குற்றாலம் மற்றும் இஞ்சிமேடு சிவாலயம் ஆகிய இடங்களில் படப்பிடிப்பு நடத்தபட்டது.  பாடலாசிரியர் காளிதாஸ் எழுதிய 165 அம்மன்களின் பெயர்களைக் கொண்ட  ஒரு பாடல் படத்தில் உள்ளது. இந்த பக்தி பாடலுக்காக தமிழ்நாட்டின் 108 'அம்மன்' கோயில்களில் படப்பிடிப்பு நடத்தப்பட்டது, நளினி "மருவத்தூர் ஓம் சக்தி" பாடலில் இடம்பெற்றுள்ளார். இந்த பாடலை பிரபல பின்னணிப் பாடகி சித்ரா பாடினார்.

இசை 
இப் படத்திற்கு தேவா இசையமைத்தார். தேவா இசையமைத்த முதல் பக்தி படம் இது. இந்த படத்தின் பாடல் பதிவில் 6 பாடல்கள் உள்ளன. பாடல்களை காளிதாசன், விவேகா, பாரதிபுதிரன், சீர்காழி கோவிந்தராஜன் (ஸ்லோகம்), முரளிகிருஷ்ணன் (ஸ்லோகம்) ஆகியோர் எழுதியுள்ளனர்.

மேற்கோள்கள்

வெளி இணைப்புகள் 

 hindunonet.com, தி இந்து, 2001 ஸ்ரீ ராஜா ராஜேஸ்வரியின் திரைப்பட விமர்சனம் 
 geocities.com, " ஸ்ரீ ராஜா ராஜேஸ்வரி பாலாஜி பாலசுப்பிரமணியம் எழுதிய திரைப்பட விமர்சனம்"
 wideband.bigflix.com, ஸ்ரீ ராஜா ராஜேஸ்வரி திரைப்பட விவரங்கள் 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
இந்து பக்தி திரைப்படங்கள்
2001 தமிழ்த் திரைப்படங்கள்
ரம்யா கிருஷ்ணன் நடித்த திரைப்படங்கள்
வடிவேலு நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
நிழல்கள் ரவி நடித்த திரைப்படங்கள்
டெல்லி கணேஷ் நடித்த திரைப்படங்கள்
வி. கே. ராமசாமி நடித்த திரைப்படங்கள்
சிங்கமுத்து நடித்த திரைப்படங்கள்
தேசிய நெடுஞ்சாலை 160 (இந்தியா)

தேசிய நெடுஞ்சாலை 160 (National Highway 160 (India), பொதுவாக NH 160 எனக் குறிப்பிடப்படுகிறது. இது இந்தியாவில் உள்ள தேசிய நெடுஞ்சாலை ஆகும். இது தேசிய நெடுஞ்சாலை 60 இன் ஸ்பர் சாலை. NH-160 இந்தியாவில் மகாராட்டிரா மற்றும் கருநாடக மாநிலங்களைக் கடந்து செல்கிறது.

பாதை 

 மகாராட்டிரா

தானே - நாசிக் - சின்னார் - சீரடி - அகமத்நகர் - தெளந்து - குர்கும்பா- பாராமதி - பல்தான் - தகிவாடி - மாயானி - வீடா - தாசுகான் - மீரச்சு - கருநாடக எல்லை.

 கருநாடகா

மகாராட்டிரா எல்லை - காக்வாட் - சிகோடி - சங்கேசுவர்.

சந்திப்புகள் 

  தானே அருகே  முனையம்.

  சின்னார் அருகே  முனையம்.

  கோல்கார் அருகே  .

  ராகுரி அருகே  .

  அகமத்நகர் அருகே  .

  குர்கும்பிற்கு அருகில்  .

  தகிவாடி அருகே.

  வீடா அருகே

  தசுகான் அருகே

  மீராச்சு - சாங்லி அருகே

  சாங்லி அருகே

  காக்வாடு அருகே

  சங்கேசுவர் - கோட்டூர்  முனையம் அருகே

மேலும் காண்க 

 மும்பை நாசிக் அதிவேக விரைவு சாலை
 இந்தியாவில் தேசிய நெடுஞ்சாலைகளின் பட்டியல்
 மாநிலத்தின் அடிப்படையில் இந்தியாவில் தேசிய நெடுஞ்சாலைகளின் பட்டியல்

மேற்கோள்கள்

வெளி இணைப்புகள் 

 ஓபன்ஸ்ட்ரீட்மேப்பில் NH 160

இந்திய தேசிய நெடுஞ்சாலைகள்
கருநாடகத்தில் தேசிய நெடுஞ்சாலைகள்
இனத்தொகை

உயிரியலில், ஒரு இனத்தொகை (Population) என்பது ஒரு குறிப்பிட்ட புவியியல் பகுதியில் வாழும், மற்றும் தமக்குள் பாலியல் இனப்பெருக்கம் செய்யும் திறன் கொண்ட, ஒரே இனத்தைச் சார்ந்த ஒரு குழு அல்லது உயிரினங்களின் மொத்த எண்ணிக்கை ஆகும். இனத்தொகையானது ஒரு நகரம், அல்லது பிராந்தியம், அல்லது நாடு அல்லது உலகில் அல்லது நீர்நிலையில் உள்ள ஒரு குறிப்பிட்ட இனத்தின் மொத்த எண்ணிக்கையைக் குறிக்கிறது. 

சமூகவியலில், மனிதர்களின் இனத்தொகையைை மக்கள் தொகை என்பர். தொகையியல் என்பது ஒரு சமூக அறிவியலாகும். இது இனத்தொகை பற்றிய புள்ளிவிபர ஆய்வு முடிவுகளைத் தருகிறது. இனத்தொகை பொதுவாக கணக்கெடுப்பு எனப்படும் ஒரு செயல்முறையால் தீர்மானிக்கப்படுகிறது. கணக்கீட்டில் தரவுகள் சேகரிக்கப்பட்டு, பகுப்பாய்வு செய்யப்பட்டு, தொகுத்துப் பின்னர் வெளியிடப்படும்.

நீர்நிலைகளில் உள்ள உயிரினங்களின் இனத்தொகை மதிப்பீடானது சில மாதிரி கணக்கெடுப்புகளைப் பெற்றுக் கொண்டபின் அந்தத் தரவுகளை வைத்து வரையறுக்கப்பட்ட மாதிரியமைத்தல் முறை (modelling) ஒன்றைப்  பாவித்துச் செய்யப்படுகிறது.

மேற்கோள்கள்

உயிரியல்
தாரா (கன்னட நடிகை)

தாரா (Tara) என்ற தனது திரைப் பெயரால் அறியப்பட்ட அனுராதா (பிறப்பு: மார்ச் 4, 1971) ஒரு இந்திய நடிகையும், கன்னடத் திரையுலகில் பணிபுரிந்தவருமாவார். மேலும் இவர் ஒரு அரசியல்வாதியாக 2009ஆம் ஆண்டில் பாரதிய ஜனதா கட்சியில் சேர்ந்தார். தற்போது கர்நாடக சட்டமன்றத்தில் பரிந்துரைக்கப்பட்ட உறுப்பினராக உள்ளார்.

தாரா 1984 ஆம் ஆண்டில் இங்கேயும் ஒரு கங்கை என்ற தமிழ் திரைப்படத்தின் மூலம் அறிமுகமானார். இவரது கன்னடத் திரைப்பட அறிமுகம் 1986இல் துளசிதளம் என்ற படத்துடன் இருந்தது. பின்னர் பல வேடங்களில் நடித்தார். இவரது குறிப்பிடத்தக்க நடிப்பு கிரமா (1991), முஞ்சனேயா மஞ்சு (1993), கனூரு ஹெக்கதிதி (1999), மாததானா (2001), ஹசினா (2005), சயனைடு (2006),ஈ பந்தனா (2007) போன்ற படங்களில் இருந்தது. ஹசினாவில் இவரது நடிப்பு இவருக்கு சிறந்த நடிகைக்கான தேசிய திரைப்பட விருதை பெற்றுத் தந்தது.

பாரதிய ஜனதா கட்சியில் சேர்ந்த பிறகு, 2012இல் கர்நாடக சலனச்சித்ர அகாடமியின் தலைவராக தேர்ந்தெடுக்கப்பட்டு ஓராண்டு அந்த பதவியில் இருந்தார். அதே ஆண்டில், இவர் கர்நாடகவின் சட்டப் பேரவை மேலவை உறுப்பினராகப் பரிந்துரைக்கப்பட்டார் .

தொழில் 

1984 ஆம் ஆண்டில் பிரபல இயக்குநரும் நடிகருமான மணிவண்ணன் இயக்கிய "இங்கேயும் ஒரு கங்கை" என்ற தமிழ் படத்தின் மூலம் தமிழில் அறிமுகமானார். இதில் முரளியும் முக்கிய கதாபாத்திரத்தில் நடித்திருந்தார். இதைத் தொடர்ந்து, 1985ஆம் ஆண்டில் தனது முதல் கன்னடத் திரைப்படமான துளசிதளத்தில் நடித்தார். இருப்பினும், 1986ஆம் ஆண்டில் ராஜ்குமார் நடித்த குரி மூலம் தனது தொழில் வாழ்க்கையின் பெரிய வெற்றியைப் பெற்றார். அதன்பிறகு இவர் பல திரைப்படங்களில் ஒரு முன்னணி வேடத்தில் துணை நடிகையாக நடித்துள்ளார். கிரீஷ் கர்னாட்டின் கனூரு ஹெக்கதிதி படத்தில் இவரது நடிப்பு இவருக்கு பரவலான அங்கீகாரத்தைக் கொடுத்தது. அறிமுக இயக்குநர் அஸ்ரர் அபித் இயக்கிய கன்னடத் திரைப்படமான கிரமா (1991) படத்திற்காக சிறந்த நடிகையாக தனது முதல் விருதைப் பெற்றார். 1980களின் பிற்பகுதியில், மணிரத்னத்தின் தமிழ் படங்களான நாயகன், அக்னி நட்சத்திரம் ஆகிய படங்களில் துணை நடிகையாக தோன்றினார்.

தாரா 1980கள் மற்றும் 1990களில் ராஜ்குமார், சங்கர் நாக், விஷ்ணுவர்தன், அம்பரீசு, அனந்த் நாக், வீ. ரவிச்சந்திரன், சசி குமார், டைகர் பிரபாகர், சிவ ராஜ்குமார், ராகவேந்திரா ராஜ்குமார், முரளி, கார்த்திக், சுனில், தேவராஜ் போன்ற அனைத்து முன்னணி ஆண் நடிகர்களுடன் பணியாற்றியுள்ளார். கனூரு ஹெக்கதிதி திரைப்படத்திற்காக தனது இரண்டாவது "சிறந்த நடிகை" மாநில விருதையும், முஞ்சநேய மஞ்சு படத்திற்கான "சிறந்த துணை நடிகை" விருதையும் பெற்றார்.

2005 ஆம் ஆண்டில், கிரிஷ் காசரவள்ளியின் இயக்கத்தில் ஹசினா திரைப்படத்தில் நடித்ததற்காக இவருக்கு இந்திய அரசாங்கத்திடம் இருந்து தேசிய விருது கிடைத்தது. அதைத் தொடர்ந்து, கன்னடத் திரைப்படமான டெட்லி சோமாவில் இவரது பாத்திரம் பாராட்டப்பட்டது. பின்னர் சயனைடு திரைப்படத்தில் மற்றொரு திருப்புமுனை ஏற்பட்டது. 2007ஆம் ஆண்டில், தனது மூன்றாவது சிறந்த நடிகைக்கான விருதைப் பெற்றார்.  நடிப்பு தவிர, கிரிஷ் காசரவள்ளி இயக்கிய ஹசினாவை இவர் தயாரித்தார். மேலும் படங்களையும் இயக்கும் எண்ணத்தை இவர் அறிவித்துள்ளார்.

தனிப்பட்ட வாழ்க்கை 
தாரா 2005 இல் ஒளிப்பதிவாளர் எச். சி வேணுகோபாலை மணந்தார். இவர்களுக்கு ஒரு மகன் இருக்கிறார்.

குறிப்புகள்

மேற்கோள்கள்

வெளி இணைப்புகள் 
 
 

20 ஆம் நூற்றாண்டின் இந்திய நடிகைகள்
தெலுங்குத் திரைப்பட நடிகைகள்
21-ஆம் நூற்றாண்டு இந்திய அரசியல்வாதிகள்
தென்னிந்திய பிலிம்பேர் விருதுகளை வென்றவர்கள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
வாழும் நபர்கள்
1973 பிறப்புகள்
அமினா பேகம்

அமினா பேகம் (Amina Begum) வங்காளத்தின் நவாப் குடும்பத்தைச் சேர்ந்த ஓர் வங்காள பிரபு ஆவார். மேலும் இவர் வங்காளத்தின் கடைசி சுதந்திரமான நவாபான நவாப் சிராச் உத் தவ்லாவின் தாயார் ஆவார்.

ஆரம்ப கால வாழ்க்கை 
அமினா வங்காளத்தின் நவாப் நவாப் அலிவர்டி கானின் இளைய மகள். இவர் ஜைனுதீன் அகமது கானை மணந்தார். இவர்களுக்கு மிர்சா மெகதி இக்ரம் உத்-தவ்லா மற்றும் சிராச் உத்- தவ்லா என்ற இரண்டு மகன்கள் உள்ளனர். இவரது கணவர் ஜைனுதீன் அஹ்மத் கான் பாட்னாவின் நாயப் நாஜிம் (கவர்னர்) ஆக அவரது தந்தை வங்காளத்தின் நவாப் அவர்களால் நியமிக்கப்பட்டார்.

தொழில் 
ஆப்கானிய கிளர்ச்சியாளர்களால் அமினா கணவன் கொல்லப்பட்டதற்கு பின்னர் சிறை பிடிக்கப்பட்டார். இவர் தனது இரண்டு மகன்களுடன் சிறை பிடிக்கப்பட்டார். ஆப்கானியர்களுக்கு எதிரான பயணத்திற்கு தலைமை தாங்கிய வங்காளத்தின் நவாப் அலிவர்டி கான் அவர்களால் அமினா மீட்கப்பட்டார். இவரது மகன் சிராஜ் வங்காளத்தின் நவாப் ஆவார். பிளாசி போரில் இவரது மகன் பிரித்தானிய கிழக்கிந்திய கம்பெனி மற்றும் அவர்களது கூட்டாளியான மிர் ஜாஃபர் ஆகியோரால் தோற்கடிக்கப்பட்ட பின்னர் இவர் தனது தாய், சகோதரி மற்றும் மருமகள் உள்ளிட்ட அவரது குடும்ப உறுப்பினர்களுடன் சிறையில் அடைக்கப்பட்டார். சிறைபிடிக்கப்பட்டவர்கள் 1758 இல் முர்ஸிதாபாத்தில் இருந்து டாக்காவுக்கு (பின்னர் ஜஹாங்கிர்நகர் என்று அழைக்கப்பட்டனர்) நாடுகடத்தப்பட்டு ஜின்ஜிரா அரண்மனையில் அடைத்து வைக்கப்பட்டனர்.

இறப்பு 
மிர் ஜாபரின் மகன் மீரான் இவர்களை விடுவிக்க உத்தரவிட்டு 1760 இல் முர்ஸிதாபாத்திற்கு திரும்ப அழைத்தார். மீரனின் உத்தரவின் பேரில் டாக்காவிலிருந்து படகில் சென்று கொண்டிருந்தபோது, அமினா பேகம் படகு மூழ்கியதில் இறந்தார். முர்ஸிதாபாத்தின் கோஷ்பாக்கில் இவரது குடும்பத்தினருடன் அடக்கம் செய்யப்பட்டார்.

குறிப்புகள் 

இந்திய முஸ்லிம்கள்
1760 இறப்புகள்
குருச்சேத்திரம் (2006 திரைப்படம்)

குருச்சேத்திரம் (Kurukshetram) என்பது 2006 ஆம் ஆண்டு வெளியான இந்தியத் தமிழ்த் திரைப்படமாகும். ஜெயபாரதி இயக்கிய இப்படத்தில் சத்யராஜ், ரோஜா, வடிவேலு   கே. எம். ராஜேந்திரன் ஆகியோர் முன்னணி வேடங்களில் நடித்துள்ளனர். இப்படத்திற்கான இசையை ஐசக் தாமஸ் கொட்டுகப்பள்ளி அமைத்துள்ளார். ராஜேந்திர மூவிஸ் என்ற பதாகையின் கீழ் இப்படத்தை கே. எம். ராஜேந்திரா தயாரித்துள்ளார். இப்படத்திற்கான ஒளிப்பதிவு மற்றும் படத்தொகுப்பு போன்றவற்றை முறையே ஏ. கருப்பயா, சுரேஷ் அர்ஸ் ஆகியோர் மேற்கொண்டனர். குருசேத்திரம் சத்யராஜின் 170 வது படம். படமானது 2006 ஆகத்து 11 அன்று வெளியிடப்பட்டது.

கதை 
பரத் ( சத்யராஜ் ), அவரது மனைவி வைஷ்ணவி ( ரோஜா ) ஆகியோர் மேற்கு அமெரிக்காவில் தங்கள் குழந்தைகளான சுபாஷ், சிந்து ஆகியோருடன் வசித்து வருகின்றனர். அமெரிக்காவில் பரத்தும் அவரது குடும்பத்தினரும் வசிக்கும் பகுதியில் கலவரம் வெடிக்கிறது, அந்த சமயத்தில் அவர்களின் மகள் சிந்து குண்டு வெடிப்பில் இறந்துவிடுகிறாள். சிந்து இறந்த பிறகு, வைஷ்ணவியின் உடல்நிலை பாதிக்கப்படுகிறது. எனவே பரத் தனது குடும்பத்தினருடன் சென்னைக்கு இடம்பெயர முடிவு செய்கிறார். சென்னைக்குச் சென்ற பிறகு, பரத்தின் நண்பர் ஜாக் (கே. எம். ராஜேந்திரா) வைஷ்ணவியை மிரட்டி பரத்தின் குடும்பத்தை சித்திரவதை செய்வதால் பரத்தும், அவரது குடும்பத்தினரும் மகிழ்ச்சியுடன் வாழமுடியாமல் போகிறது. ஜாக் வைஷ்ணவியை ஏன் அச்சுறுத்துகிறார் என்பதை படத்தில் முன்நடந்ந்த காட்சிகள் காட்டுகின்றன.

நடிகர்கள் 

 சத்யராஜ் பாரத்தாக
 ரோஜா வைஷ்ணவியாக
 வடிவேலு நொண்டிப்புலியாக
 கே. எம். ராஜேந்திரா ஜாக்காக
 நிழல்கள் ரவி கைலாசாக
 தலைவாசல் விஜய் மேற்கத்தியராக
 பாரதி மணி தம்புவாக
 மாஸ்டர் சச்சின் பாரத்தின் மகன் சுபாசாக
 ஏமலதா பாரத்தின் மகள் சிந்துவாக
 வெண்ணிற ஆடை மூர்த்தி உணவக உரிமையாளராக
எஸ். என். பார்வதி நொண்டிப்புலியின் தாயாக
 சிங்கமுத்து பங்கு தானியின் உரிமையாளராக
 தம்பி ராமையா தலைமைக்காவலராக
 விஜய் கணேஷ் காவலராக
 வெங்கல் ராவ் கோயிலில் உள்ள மனிதராக
 பாவா இலட்சுமணன் வட்டிக்கு பணம் கொடுப்பவராக
 வாசு (நகைச்சுவை நடிகர்) உணனவக ஊழியராக
 சிட்டிசன் மணி உணவக வாடிக்கையாளராக
 அமிர்தலிங்கம்  உணவக வாடிக்கையாளர் பாண்டியாக
 போண்டா மணி  "டூபாக்கூர் ஓட்டல்" உணவக உரிமையாளராக
 டெலிபோன் ராஜ் "டூபாக்கூர் ஓட்டல்" உணவக உரிமையாளராக
 ராமையா சிறப்புத் தோற்றத்தில்

நகைச்சுவை 
இப்படத்தின் நகைச்சுவை பகுதியில்  ஊத்தப்பம் எப்படி ஊற்றுவது என்பது குறித்து வடிவேலு அறிவுறுத்தியது பட வெளியீட்டின்போது வைரல் ஆனது.

மேற்கோள்கள் 

2006 தமிழ்த் திரைப்படங்கள்
இந்தியத் தமிழ்த் திரைப்படங்கள்
சத்யராஜ் நடித்த திரைப்படங்கள்
ரோஜா நடித்த திரைப்படங்கள்
வடிவேலு நடித்த திரைப்படங்கள்
நிழல்கள் ரவி நடித்த திரைப்படங்கள்
தலைவாசல் விஜய் நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
சிங்கமுத்து நடித்த திரைப்படங்கள்
தம்பி ராமையா நடித்த திரைப்படங்கள்
புன்னகை பூவே

புன்னகை பூவே (Punnagai Poove) என்பது 2003 ஆண்டு வெளியான இந்திய தமிழ்  காதல் நாடகத் திரைப்படம் ஆகும். ஆர். என். ஆர். மனோகர் எழுதி, சபாபதி தட்சிணாமூர்த்தி இயக்கிய இப்படத்தில்   மௌனம் பேசியதே புகழ் நந்தா, புதுமுகம் ரேகா வேதவியாஸ், காவேரி ஆகியோர் முன்னணி வேடங்களில் நடிக்க வடிவேலு, செந்தில், எம். எஸ் .விஸ்வநாதன் ஆகியோர் பிற துணை வேடங்களில் நடிதுள்ளனர்.  கமல்ஹாசனின் முன்னாள் மனைவியும், பாலிவுட் நடிகையுமான சரிகா, 17 ஆண்டுகளுக்குப் பிறகு இப்படத்தின் வழியாக மீண்டும் நடிக்க வந்தார்.  மேலும் இந்த படத்திற்கு இசையமைத்த இசையமைப்பாளர் யுவன் சங்கர் ராஜாவும் இந்த படத்தில் சிறப்பு வேடத்தில் தோன்றினர்.

நடிகர்கள் 
 நந்தா வெங்கடராமனாக (வெங்கட்)
 ரேகா வேதவியாஸ் மீராவாக
 காவேரி நித்தியாவாக
 வடிவேலு (நடிகர்) ஆறுமுகமாக
 ம. சு. விசுவநாதன் சச்சிதானந்தன்
 செந்தில்
 அச்சமில்லை கோபி
 சார்லி சுதாகர்
 அனு மோகன்
 முத்துக்காளை
 தியாகு வட்டிக்கு பணம் கொடுப்பவராக 
 யுவன் சங்கர் ராஜா (கௌரவ தோற்றத்தில்)
 பிரேம்ஜி அமரன் (கௌரவ தோற்றத்தில்)
 சரிகா (சிறப்புத் தோற்றத்தில்)

இசை 
திரைப்படத்தின் பின்னணி இசை மற்றும் பாடல்களுக்கான இசையை யுவன் சங்கர் ராஜா அமைத்தார். அவர் இயக்குநர் சபாபதி தீட்சிணாமூர்த்தியுடன் இப்படத்தின் மூலமாக முதல் முறையாக இணைந்தார். 3 நவம்பர் 2002 அன்று வெளியிடப்பட்ட பாடல் பதிவில், அறிவுமதி, பா. விஜய், பழனி பாரதி, எம். ரத்னகுமார் ஆகியோரால் எழுதப்பட்ட எட்டு பாடல்கள் உள்ளன. முதன்முறையாக, இசையமைப்பாளர் யுவன் சங்கர் ராஜா இப்பட்டதின் வழியாக திரைப்படத்தில் தோன்றினார்.

 இசைப்பதிவில் இல்லதவை

படத்தில் இடம்பெற்ற பாடல் பதிவில் இல்லாத பாடல் பின்வருமாறு:

 "இது இன்னிசையா" -  யுவன் சங்கர் ராஜா இசையமைக்க ஹேமா சர்தேசாய், யுவன் சங்கர் ராஜா ஆகியோர் பாடியது

வெளியீடு 
படம் 20 ஏப்ரல் 2003 அன்று வெளியிடப்பட்டது.

குறிப்புகள்

வெளி இணைப்புகள் 

 

இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
2003 தமிழ்த் திரைப்படங்கள்
சார்லி நடித்த திரைப்படங்கள்
சின்னஞ்சிறுசுகள்

சின்னஞ்சிறுசுகள் (Chinnan Chirusugal) என்பது 1982 ஆம் ஆண்டு வெளியான இந்திய தமிழ் நாடகத் திரைப்படம் ஆகும். ராம நாராயணன் எழுதி இயக்கிய இப்படத்தில் மோகன், சுலக்சனா, பிரபு ஆகியோர் நடித்தனர்.

நடிகர்கள் 

 மோகன் 
 சுலக்சனா 
 பிரபு

தயாரிப்பு 
சின்னஞ்சிறுசுகள் படத்தை ராம நாராயணன் எழுதி,  இயக்க,  தேனாண்டல் பிலிம்ஸ் கீழ் ராதா நாராயணன் தயாரித்தார். இறுதியாக படத்தின்  நீளம்  .

இசை 
படத்திற்கான இசையை கே. வி. மகாதேவன் அமைத்துள்ளார். பாடல் வரிகளை வாலி, வைரமுத்து ஆகியோர் எழுதினர்.

வெளியீடு 
சின்னஞ்சிறுசுகள் "ஏ" (பெரியவர்களுக்கு மட்டும்) சான்றிதழுடன் மத்திய திரைப்பட சான்றிதழுடன் எந்த வெட்டுக்களும் இன்றி அனுமதிக்கபட்டது. படம் 1982 திசம்பர் 11 அன்று வெளியிடப்பட்டது.

குறிப்புகள்

வெளி இணைப்புகள் 
 

இந்தியத் தமிழ்த் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
இந்திய நாடகத் திரைப்படங்கள்
1982 தமிழ்த் திரைப்படங்கள்
ஆயிரம் முத்தங்கள்

ஆயிரம் முத்தங்கள் (Ayiram Muthangal)  என்பது 1982 ஆம் ஆண்டு வெளியான  இந்திய தமிழ் திரைப்படமாகும். அன்னக்கிளி எஸ். தேவராஜன் இயக்கிய இப்படத்தை திருப்பூர் மணி தயாரித்தார். இப்படத்தில் சிவகுமார், ராதா, ஜோஸ், சாருஹாசன் ஆகியோர் முக்கிய கதாபாத்திரங்களில் நடித்தனர். இப்படத்திற்கு சங்கர் கணேஷ் இசை அமைத்தார்.

கதை 
முரளி ( சிவகுமார் ), ஒரு சட்டம் படித்த பட்டதாரி, வாழ்க்கையை நடத்த போராடுகிறார். மேலும் இவர் சக்தியை ( ராதா ) காதலிக்கிறார். ஆனால் தவறான புரிதல்களால் இருவரும் பிரிந்து செல்கிறார்கள். சக்தி விசுவை (ஜோஸ்) திருமணம் செய்துகொள்கிறாள்.  அவனது கொடுமைகளை அனுபவிக்கும் நிலைக்கு சத்தி ஆளாகிறாள். விசு முரளியுடனான நட்பையும் வளர்த்துக் கொள்கிறான். இறுதியில் சக்தி முரளி இருவருக்கிடையில் மோதல் தோன்றுகிறது.

நடிகர்கள் 

 சிவகுமார் முரளியாக
  ராதா சக்தியாக
  ஜோஸ் விசுவாக
  சாருஹாசன் ரகுராமாக
  ஒய். ஜி. மகேந்திரன் ராஜுவாக
  கல்லாப்பெட்டி சிங்காரம் பூபதியாக
 லூசு மோகன்
 சந்திரஹாசன்
 சில்க் ஸ்மிதா
  வனிதா கனகாக
 பசி சத்யா

குழு 

 கலை: எஸ். ஏ. ஆர். பாபு
 ஒப்பனை: தட்சிணாமூர்த்தி, கே. எம். சேதுபதி, மனோகர்
 உடைகள்: நயீம்
 ஒளிப்படங்கள்: பத்மநாபன்
 வடிவமைப்பு: ராஜேந்திரன்
 விளம்பரம்: ரோம்
 நடனம்: சுந்தரம், டி. கே. எஸ். பாபு
 படப்பிடிப்புத் தளம்: சாரதா அருணாசலம்
 நிறம்: பிரசாத் கலர் லேப்

இசை 
படத்திற்கான இசையை சங்கர் கணேஷ் மேற்கொண்டனர்.

 அக்கா - எஸ். ஜானகி
 சேலை கைபிடிக்க - எஸ். பி. பாலசுப்பிரமணியம், வாணி ஜெயராம் 
 டக்க டக்க - எஸ். பி. பாலசுப்பிரமணியம்
 வாசலில் - வாணி ஜெயரம்

குறிப்புகள்

வெளி இணைப்புகள் 

 

இந்தியத் தமிழ்த் திரைப்படங்கள்
சங்கர் கணேஷ் இசையமைத்த திரைப்படங்கள்
1982 தமிழ்த் திரைப்படங்கள்
சிவகுமார் நடித்த திரைப்படங்கள்
ராதா நடித்த திரைப்படங்கள்
அரசினர் தோட்டம் மெற்றோ நிலையம்

{{Infobox station
| name = அரசினர் தோட்டம்
| native_name = 
| native_name_lang = ta
| symbol_location = 
| symbol = 
| type = 
| other_name = 
| style = Chennai Metro
| image = Government Estate metro station.jpg
| alt = 
| caption = 
| address = அண்ணா சாலை, திருவல்லிக்கேணி, சென்னை, தமிழ்நாடு 600005
| borough = 
| country = இந்தியா
| coordinates = 
| owned = சென்னை மெட்ரோ
| operator = சென்னை மெட்ரோ ரயில் லிமிடெட் (CMRL)
| line = 
| distance = 
| platforms = தீவு நடைமேடை
நடைமேடை-1 → சென்னை பன்னாட்டு வானூர்தி நிலையம் <small>(எதிர்காலத்தில் 'கிளம்பாக்கம் வரை நீட்டிக்கப்படும்)</small>நடைமேடை-2 → விம்கோ நகர் பணிமனை
| tracks = 2
| train_operators = 
| connections = 
| structure = நிலத்தடி நிலையம், இரட்டை வழித்தடம்
| parking = இல்லை
| bicycle = 
| disabled = ஆம் 
| code = SGE
| zone = 
| website = 
| electrified = ஒருமுனை 25 kV, 50 Hz  ஏசி மேற்புற  சங்கிலியம் வழியே
| opened = 
| closed = 
| passengers = 
| pass_year = 
| pass_rank = 
| services = 
| map_type = India Chennai
| map_size = 300
| map_dot_label = அரசினர் தோட்டம்
| route_map = 
| mapframe = yes
| mapframe-marker = rail
| mapframe-marker-color = #
| mapframe-zoom = 14
| map_state = collapsed
}}அரசினர் தோட்டம் மெட்ரோ நிலையம்''' (Government Estate Metro Station'') சென்னை மெட்ரோவின் நீல வழித்தடத்தில் உள்ள ஒரு மெட்ரோ இரயில் நிலையமாகும். இந்த நிலையம் சென்னை மெட்ரோ, வண்ணாரப்பேட்டை- சென்னை சர்வதேச விமான நிலையத்தின் நடைபாதை 1 இல் உள்ள நிலத்தடி நிலையங்களில் ஒன்றாகும். இந்த நிலையம் சேப்பாக்கம், திருவல்லிக்கேணி மற்றும் சிந்தாதிரிப்பேட்டை சுற்றுப்புறங்களுக்குச் சேவை செய்கிறது.

சென்னை நகரத்தில் இரண்டு மிகப் பெரிய வணிக வீதிகளான ரிச்சி தெரு மற்றும் எல்லிஸ் சாலைக்கு வருபவர்களுக்கு இந்த மெட்ரோ நிலையம் மிகவும் பயனுள்ளதாக இருக்கிறது.

வரலாறு

சொற்பிறப்பியல் 
இந்நிலையம் அருகில் ஓமந்தூரார்அரசு தோட்டம் இருப்பதால் இந்த நிலையத்திற்கு இப்பெயர் சூட்டப்பட்டுள்ளது.

கட்டுமானம்

நிலையம் 
இந்த நிலையம் 10 பிப்ரவரி 2019 அன்று பொதுமக்களுக்காகத் திறக்கப்பட்டது. இருப்பினும், கட்டுமானப் பணிகளின் சில பகுதிகள் பதவியேற்ற தேதியில் முழுமையடையாமல் இருந்தது.

அமைப்பு 
அரசினர் தோட்டம் என்பது நீல வழித்தடத்தில்அமைந்துள்ள நிலத்தடி மெட்ரோ நிலையமாகும்.

நிலைய தளவமைப்பு

வசதிகள் 
அரசினர் தோட்டம் மெட்ரோ நிலையத்தில் கிடைக்கக்கூடிய ஏடிஎம்களின் பட்டியல்

இணைப்புகள்

பேருந்து 
மாந்கரப் போக்குவரத்துக் கழகம் (சென்னை) பேருந்து வழித்தடம்: 1 ஏ, 1 பி, 1 சி, 1 டி, 1 ஜே, 2 ஏ, 3 ஏ, 5 சி, 6 ஏ, 11 ஏ, 11 ஜி, 18 ஏ, 18 டி, 18 இ, 18 கே, 18 ஆர், 21, 22 பி, 26, 26 பி, 26CUT, 26J, 26M, 26R, 27B, 27BCUT, 27BET, 27E, 32, 38C, 40, 51J, 51P, 52, 52B, 52P, 60, 60A, 60D, 60H, 88A, 118A, 138C, 188, 221, 221H, A1, A51, B18, D51, E18, M21C, M51R. இவை அருகிலுள்ள சிம்சன் பேருந்து நிறுத்தத்திலிருந்து நிலையத்திற்கு சேவை செய்கிறது.

ரயில் 
சிந்ததாரிபேட்டை தொடருந்து நிலையம்

நுழைவு / வெளியே

மேற்கோள்கள்

வெளி இணைப்புகள் 

 
 நகர்ப்புற ரெயில். நிகர - உலகின் அனைத்து மெட்ரோ அமைப்புகளின் விளக்கங்கள், ஒவ்வொன்றும் அனைத்து நிலையங்களையும் காட்டும் திட்ட வரைபடத்துடன்.

சென்னையில் உள்ள தொடருந்து நிலையங்கள்
சென்னை மெட்ரோ நிலையங்கள்
சசி செல்லையா

சசிகுமார் செல்லையா (Sashikumar Cheliah) (பிறப்பு 10 சூன் 1979) சிங்கப்பூரில் பிறந்த ஆத்திரேலிய சமையல்காரர் ஆவார். 2018 ஆம் ஆண்டில் மாஸ்டர்செஃப் ஆத்திரேலியாவின் பத்தாவது தொடரில் போட்டியாளராக இருந்த இவர், இறுதியில் நிகழ்ச்சியை வென்றார்.

ஆரம்ப கால வாழ்க்கை 
செல்லையா சிங்கப்பூரில் வளர்ந்தார். அங்கு சுவிஸ் காட்டேஜ் மேல்நிலைப் பள்ளியிலும், இயிசூனின் தொழில்நுட்ப கல்வி நிறுவனத்தின் கல்லூரியில் பயின்றார் . இவர் தனது பெற்றோருக்கு ஏழு குழந்தைகளில் மூத்தவர். தனது பன்னிரண்டு வயதில் சிங்கப்பூர் காவல் படையின் சிறப்பு தந்திரோபாயங்கள் மற்றும் மீட்புப் பிரிவில் பணியாற்றினார். அங்கு இவர் தந்திரோபாயங்கள், மீட்பு நடவடிக்கைகள், பயங்கரவாதத்தை எதிர்ப்பது, கடத்தல் மற்றும் கலகப் பிரிவு காவல்துறையில் உயர் பாதுகாப்பு ஆகியவற்றில் பயிற்சி பெற்றார்.

ஒரு செவிலியரான இரபிக்கா என்பவரை மணந்தார். இவர்களுக்கு இரண்டு மகன்கள் உள்ளனர். குடும்பம் 2012 இல் அடிலெயிடுக்குக் குடிபெயர்ந்தது.

அங்கே, ஒர் உணவு விடுதியின் உரிமையாளரான இவரது தாயாரும், அத்தைகளும், குடும்ப உணவைத் தயாரிப்பதை கண்டபின்  இவருக்கும்  உணவுக்கான இவரது ஆர்வம் தொடங்கியது. இந்திய மற்றும் தெற்காசிய சுவைகளைக் கொண்ட ஒரு இணைவு உணவகத்தைத் திறப்பதே இவரது குறிக்கோள்.

மாஸ்டர்செஃப் ஆத்திரேலியா 
2018 இல் மாஸ்டர்செஃப் ஆத்திரேலியா என்ற நிகழ்ச்சியில் போட்டியிட முதல் 24 இடங்களுக்கு தேர்ந்தெடுக்கப்பட்டார். சூலை 31 அன்று இவர் இறுதிப் போட்டியை எட்டினார். 100 இல் 93 புள்ளிகளுடன் சாதனை படைத்தார்.

மாஸ்டர்செஃப்பிற்குப் பிறகு 
மெல்பேர்ணின் ஒரு பகுதியில் காஜா பை சசி என்ற பாப்-அப் உணவகத்தை இவர், தொடங்கி  சிங்கப்பூர் உணவுகளை வழங்க ஆரம்பித்தார். நவம்பர் 2019 இல், அடிலெய்டில் உணவகமான காஜாவைத் திறந்தார். 2020 ஆம் ஆண்டில், இவரது மகன் இரியான்  இளையோருக்கான மாஸ்டர்செஃப் ஆத்திரேலியாவில் (தொடர் 3) பங்கேற்றார். ஆனால் அக்டோபர் 13 அன்று வெளியேற்றப்பட்டார்.

மேற்கோள்கள்

வெளி இணைப்புகள் 

1979 பிறப்புகள்
வாழும் நபர்கள்
மதுசிறீ நாராயணன்

மதுசிறீ நாராயண் (Madhushree Narayan) (பிறப்பு: பிப்ரவரி 4, 1999) ஒரு இளம் இந்திய பின்னணி பாடகராவார். இவர் 2015, 2019 ஆகிய ஆண்டுகளில் சிறந்த பெண் பின்னணி பாடகருக்கான கேரள மாநில திரைப்பட விருதுகளையும், 2014இல் கேரள திரைப்பட விமர்சகர்கள் விருதையும் பெற்றுள்ளார்.

இவர், மூன்று வயதிலிருந்தே பாடிக்கொண்டிருக்கிறார். பத்ம விபூசண் பண்டிட் ஜஸ்ராஜின் கீழும், தனது தந்தை இரமேசு நாராயணனிடமிருந்தும் முறையாக இசையைக் கற்கத் தொடங்கினார். தற்போது, பண்டிட் அஜய் போகங்கரிடமிருந்து தும்ரியின் நுணுக்கங்களையும் பாணிகளையும் கற்றுக் கொண்டிருக்கிறார்.

மலையாளத்தில் 'மக்கல்கு' படத்தில் அறிமுகமானார். 2011 ஆம் ஆண்டில் இன்னும் வெளியிடப்படாத 'ஓடுதளம்' என்ற தமிழ்த் திரைப்படத்தில் தனது தந்தையின் இசையில் ஒரு பின்னணி பாடகியாக அறிமுகமானார். எடவப்பதி, என்னு நின்டே மொய்தீன் , ஆதாமிண்டெ மகன் அபூ, ஆலிஃப் (2015), மக்கல்கு, ஒட்டமந்தாரம் , ஒயிட் பாய்ஸ் (2014), பாதி (2016) ஆகிய படங்களில் பாடல்களுக்காகவும் இவர் குரல் கொடுத்தார். மேலும் தனது இசையில் பல  பாடல்களைப் பாடினார். ஊர்வி என்ற படத்திற்காக 2017 ஆம் ஆண்டில் கன்னடத்தில் அறிமுகமானார்.

குறிப்புகள் 

மலையாளத் திரைப்படப் பின்னணிப் பாடகர்கள்
வாழும் நபர்கள்
1999 பிறப்புகள்
Articles with hCards
போக்கிரி தம்பி

போக்கிரி தம்பி (Pokkiri Thambi) என்பது 1992 ஆண்டு வெளியான இந்திய தமிழ் திரில்லர் திரைப்படம் ஆகும்.  செந்தில்நாதன் இயக்கிய இப்படத்தில் ஆன்ந்த் ராஜ், காவேரி ஆகியோர்  முன்னணி வேடங்களில் நடிக்க, விஜயகுமார், சனகராஜ், ஜெயந்த்குமார், பாலாம்பிகா, குமரிமுத்து, பயில்வான் ரங்கநாதன், அனுஜா, குள்ளமணி, பூபதி ராஜா, கிங் காங் ஆகியோர் துணை பாத்திரங்களில் நடித்துள்ளனர். இந்த படத்திற்கு தேவா இசை அமைத்தார். படமானது  22 மே 1992 இல் வெளியானது.

கதை 
ஒரு தொலைதூர கிராமத்தில்,   இரவு நேரங்களில் இளம் பெண்கள் மர்மமான முறையில் காணாமல் போகின்றனர். மறுநாள் அவர்களின் சடலங்கள் கிடைக்கின்றன. கிராமத் தலைவரான பண்ணையார் ( விஜயகுமார் ) குற்றவாளியைக் கண்டுபிடித்து தண்டிப்பதாக கிராம மக்களுக்கு உறுதியளிக்கிறார். தம்பிதுரை ( ஆனந்தராஜ் ) ஒரு கோபக்கார  இளைஞன். பண்ணையாரின் பண்ணையில் பகல் நேரங்களில் கடினமாக உழைத்து, இரவில் சாராயம் குடித்து மகிழ்கிறான். அவன் தன் தாய் (வி. ஆர். திலகம்), சகோதரி செல்வி (பாலாம்பிகா) ஆகியோருடன் வசித்து வருகிறான். செல்வியும் பண்ணையாரின் மகன் ஜெயந்த்குமாரும் (ஜெயந்த்குமார்) ஒருவரையொருவர் காதலிக்கிறார்கள், ஆனால் பண்ணையார் அவர்கள் திருமணத்துக்கு எதிர்ப்பு தெரிவித்து தம்பிதுரையை அவமானப்படுத்துகிறார். இதனால் கோபம் கொள்ளும் தம்பிதுரை பழிவாங்கும் எண்ணத்துடன் இரவு பண்ணையாரின் வீட்டிற்குள் பதுங்கிக் கொண்டு, பண்ணையாரின் மகள் என்று நினைத்து காவேரியை ( காவேரி ) பலவந்தபடுத்தி கற்பழிக்கிறான்.

கிராம பஞ்சாயத்தில், காவேரி தனது அக்காள் இந்த கிராமத்தில் சில மாதங்களுக்கு முன்பு இறந்து கிடந்ததைக் குறிப்பிடுகிறாள். எனவே அவள் குற்றவாளியைக் கண்டுபிடிக்க  கிராமத்திற்கு வந்துள்ளாள். அன்று இரவு காவேரி கடத்தப்படுகிறாள். கடத்தியவர் அவளை பண்ணையார் வீட்டில் அடைத்து வைக்கின்றனர். இந்த நிலையில் பண்ணையார் வீட்டுக்கு வந்த தம்பிதுரை அவளை பாலியல் பலாத்காரம் செய்கிறான். இதனையடுத்து  தம்பிதுரை உடனடியாக அவளை திருமணம் செய்து கொள்ளும்படி பண்ணையார் கட்டளையிடுகிறார். அவன் அவளை கிராமவாசிகள் முன்னிலையில் திருமணம் செய்து கொள்கிறான். பின்னர், கிராமத்தில் நடக்கும் தொடர் கொலை,  தொடர் கற்பழிப்பழிப்புக்கு பண்ணையாரே காரணம் என்பதை தம்பிதுரை கண்டுபிடித்து, பண்ணையாரின் உண்மையான முகத்தை கிராம மக்களுக்கு காட்டுகிறான். தகு குட்டு வெளிபட்டுவிட்டதால் பண்ணையார் நீர்நிலையில் குதித்து தற்கொலை செய்து கொள்கிறார்.

நடிகர்கள் 

ஆனந்த் ராஜ் (நடிகர்) தமிபிதுரையாக
காவேரி காவேரியாக
விஜயகுமார் பண்ணையாராக
சனகராஜ் ராஜாமணியாக
ஜெயந்த்குமார் ஜெய்த்குமாராக
பாலாம்பிகா செல்வியாக
குமரிமுத்து கிராமத்தானாக
பயில்வான் ரங்கநாதன் கிராமத்தானாக
அனுஜா இருளாயியாக
குள்ளமணி கிராமத்தானாக
பூபதி ராஜா மருதுவாக
கிங் காங் தமிபிதுரையின் நண்பனாக
வரலட்சுமி லட்சுமியாக
வி. ஆர். திலகம் தம்பிதுரையின் தாயாக
பசி சத்யா
சுரேகா
பிரேமி கிராமத்தானாக
உசா பிரியா  பாதிக்கப்பட்டவளின் தாயாக
லலிதா குமாரி மருதுவின் சகோதரியாக
செந்தில்நாதன் பெரியகருப்பாக

இசை 
திரைப்படத்திற்கான பின்னணி இசை மற்றும் பாடல் இசை  ஆகியவற்றை திரைப்பட இசையமைப்பாளர் தேவா மேற்கொண்டார். 1992 இல் வெளியிடப்பட்ட படத்தின் பாடல் பதிவில் 5 பாடல்கள் உள்ளன.

குறிப்புகள் 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
1992 தெலுங்குத் திரைப்படங்கள்
விஜயகுமார் நடித்த திரைப்படங்கள்
ஜனகராஜ் நடித்த திரைப்படங்கள்
குமரிமுத்து நடித்த திரைப்படங்கள்
இந்தியத் தெலுங்குத் திரைப்படங்கள்
வைகறை பூக்கள்

வைகறை பூக்கள் (Vaikarai Pookkal) என்பது 1996 ஆம் ஆண்டு வெளியான இந்திய தமிழ் காதல் நாடக திரைப்படம்  ஆகும். இ. மு. வெற்றிவேலன் இயக்கிய இப்படத்தில் ராஜா, ராஜஸ்ரீ, பொன்வண்ணன், புதுமுகம் அன்னம் ஆகியோர் முக்கிய வேடங்களில் நடித்துள்ளனர். சண்முகசுந்தரம், சாமிகண்ணு, ஏ. கே. வீரசாமி, கரண், தாரினி ஆகியோர் துணை வேடங்களில் நடித்துள்ளனர். இந்த படத்திற்கு தேவேந்திரன் இசை அமைத்தார். 1996 திசம்பர் 30 அன்று இப்படம் வெளியானது.

கதை 
பல ஆண்டுகளுக்கு முன்பு, ராசராசன்பட்டி கிராமத்தில், ஏழைக் குடும்பத்தைச் சேர்ந்த நல்லதம்பி (பொன்வண்ணன்)  பணக்கார குடும்பத்தைச் சேர்ந்த மாரி (தாரினி) என்பவரை காதலித்தார். கிராமத் தலைவரான அவளது சகோதரர் வெள்ளைச்சாமி கௌண்டர் ( சண்முகசுந்தரம் ) அவர்களின் காதலுக்கு எதிராக நிற்கிறார். ஏழையாக உள்ள நல்லதம்பியை அவமானப்படுத்துகிறார். அதன்பிறகு, நல்லதம்பி ஒரு தாழ்த்தப்பட்ட பெண்ணை மணக்கிறார், சாதி முறையை கண்டிப்பாக பின்பற்றிய வெள்ளைச்சாமி கவுண்டர் அவர்களை தங்கள் கிராமத்திற்கு வெளியேற்றுகிறார். பின்னர் அவரது மனைவி (வரலட்சுமி) பிரசவத்தின்போது இறந்துவிடுகிறாள்.

தற்போது வரை, நல்லதம்பியின் மகன் சூரி (பொன்வண்ணன்) கொல்லி மலையில்  சந்தன மரக் கடத்தல் தொழிலில் ஈடுபடுபவனாக உள்ளான். தெய்வானை ( ராஜஸ்ரீ ), தமயந்தி (அன்னம்) ஆகிய சகோதரிகள் வெள்ளைச்சாமியின் உறவினர்களாவர். சூரி தனது குழந்தை பருவ காதலியான தமயந்தியைக் காதலிக்கிறான். அதேசமயம் தெய்வானை கிராம மருத்துவரான ராஜாவும் ( ராஜா ) ஒருவருக்கொருவர் காதலிக்கிறார்கள். இதற்கிடையில், நகரத்தில் படித்த வெள்ளைச்சாமி கௌண்டரின் மகன் சங்கர் ( கரண் ) தனது சொந்த கிராமத்திற்குத்துக்கு வருகிறான். அப்போது அவன் மனநலம் பாதிக்கப்பட்ட கிராமப் பெண்ணை பாலியல் பலாத்காரம் செய்கிறான்.

ராஜாவும், தெய்வானையும் இறுதியில் வெள்ளைச்சாமி கௌண்டரிடம் தங்கள் காதல் விவகாரத்தை சொல்லுகிறார்கள். ராஜாவின் சாதியைப் பற்றி அவர் கேட்கும்போது, ராஜா அவரிடம் அதை சொல்ல மறுக்கிறான். எனவே, வெள்ளைச்சாமி கவுண்டர் அவர்களின் திருமணத்துக்கு மறுப்பு சொல்கிறார். பல பெண்களை ஏமாற்றி திருமணம் செய்தவன் (ராஜ்காந்த்) தெய்வானையை திருமணம் செய்து கொள்கிறான். திருமணத்திற்குப் பிறகு மணமகன் கைது செய்யப்படுகிறான். இந்த மோசடிக்கு பின்னால் சங்கர் இருக்கிறான். இப்போது அவன் அவளது சகோதரி தமயந்தியை திருமணம் செய்ய விரும்புகிறான். அதன்பிறகு, வெள்ளைச்சாமி கௌண்டர் மனநலம் பாதிக்கப்பட்ட பெண்ணை பாலியல் பலாத்காரம் செய்தத தனது மகன் சங்கரை ஏற்க மறுத்து, அவனால் பாதிக்கப்பட்டவளை கவனித்துக் கொள்ள முடிவு செய்கிறார். சாதிப்பற்றோடு இருப்பது முட்டாள்தனம் என்பதை வெள்ளைச்சாமி இறுதியாக புரிந்துகொள்கிறார். ராஜாவும் தெய்வானையும் மீண்டும் காதலிப்பதும், சூரியின் உண்மையான காதலை தமயந்தி ஏற்றுக்கொள்வதுடன படம் முடிகிறது.

நடிகர்கள் 

ராஜா ராஜாவாக
ராஜஸ்ரீ தெய்வானையாக
பொன்வண்ணன் நல்லதம்பி மற்றும் சூரியாக
அன்னம் தமயந்தியாக
சண்முகசுந்தரம் (நடிகர்) வெள்ளைச்சாமி கவுண்டராக
சாமிகண்ணு கிராமத்தானாக
ஏ. கே. வீராசாமி சூரியின் வளர்ப்புத் தந்தையாக
கரண் சங்கராக
தாரினி மாரியாக
எஸ். சலேத் சௌரி
முரளி கிருஷ்ணா
யுவன் ஸ்வாங் சங்கரின் நண்பனாக
ஆர்த்தி ராசியாக
ரெஜினா நிலாவாக
ராஜ்காந்த் மணமகனாக
பசி சத்யா சூரியின் வளர்புத் தாயாக
வரலட்சுமி வெள்ளைச்சாமி கௌண்டரின் மனைவியாக

இசை 
திரைபபடத்தின் பின்னணி இசை மற்றும் பாடல் இசையை  இசையமைப்பாளர் தேவேந்திரன் மேற்கொண்டார். 1996 இல் வெளியிடப்பட்ட இசைப்பதிவு 6 பாடல்கள் இருந்தன.

மேற்கோள்கள்

வெளி இணைப்புகள் 

இந்தியத் தமிழ்த் திரைப்படங்கள்
1996 தமிழ்த் திரைப்படங்கள்
சந்திர மோகன் (தெலுங்கு நடிகர்)

சந்திர மோகன் (Chandra Mohan) (23 மே 1941 – 11 நவம்பர் 2023) (மல்லம்பள்ளி சந்திரசேகர ராவ்) ஒரு இந்தியத் திரைப்பட நடிகராவார். இவர், முக்கியமாக தெலுங்குத் திரைப்படங்களிலும், ஒரு சில தமிழ்ப் படங்களிலும் நடித்ததற்காக பெயர் பெற்றவர். இவர் இரண்டு பிலிம்பேர் விருதுகளையும் ஏழு நந்தி விருதுகளையும் பெற்றுள்ளார். ரங்குலா ரத்னம் போன்ற வெற்றிகளில் நடித்ததற்கு விமர்சன வரவேற்பைப் பெற்றார். பதகாரெல்லா வயசு (1978) படத்திற்காக நடிகை ஸ்ரீதேவியுடன் இணைந்து சிறந்த நடிகருக்கான மாநில நந்தி விருதைப் பெற்றார். சிரி சிரி முவ்வா (1978) படத்திற்காக பிலிம்பேர் சிறந்த நடிகருக்கான விருதையும் வென்றார். இவரது முதல் தமிழ் படம் நாளை நமதே (1975). சீதம்மலட்சுமி, இராதா கல்யாணம், ரெண்டு ரேல்ல ஆரு, சந்தம்மா ராவே இராம் ராபர்ட் ரகீம் போன்றவை முன்னணி நடிகராக நடித்ததில் சில.

ஆரம்ப கால வாழ்க்கை 
இவர் 1945 அல்லது 1946 இல்  ஆந்திராவின் கிருட்டிணா மாவட்டத்தில் உள்ள பம்மிடிமுக்கலாவில் ஒரு தெலுங்கு பிராமணக் குடும்பத்தில் பிறந்தார். மேதூருவில் உள்ள உயர்நிலைப் பள்ளியில் தனது பள்ளிப் படிப்பை முடித்தார். இவர் பாபட்லா வேளாண் கல்லூரியில் பட்டம் பெற்றார். இவருக்கு சின்னய்யா என்ற சகோதரரும், சத்தியவதி என்ற மூத்த சகோதரியும் உள்ளனர். இவர் மூத்த திரைப்பட தயாரிப்பாளர் கே. விஸ்வநாத்த்தின் உறவினர்.

ஆரம்ப கால வாழ்க்கையில் 
சந்திர மோகன் 1966 ஆம் ஆண்டில் ரங்குலா ரத்னம் திரைப்படத்தின் மூலம் தெலுங்குத் திரையுலகில் அறிமுகமானார். 1968ஆம் ஆண்டில், வாணிஸ்ரீயுடன் ஒரு அக்கறையுள்ள சகோதரனாக நடித்த சுக துக்காலு என்ற படத்தில் நடித்தற்காக இவர் விருதுகளைப் பெற்றார்.

மேற்கோள்கள்

வெளி இணைப்புகள் 
 

தமிழ்த் திரைப்பட நடிகர்கள்
கிருஷ்ணா மாவட்ட நபர்கள்
தென்னிந்திய பிலிம்பேர் விருதுகளை வென்றவர்கள்
2023 இறப்புகள்
தெலுங்கு நகைச்சுவையாளர்கள்
தெலுங்கு மக்கள்
இலதா ராசு

இலதா ராசு (Latha Raju) 1970 களில் மலையாளத் திரைப்படங்களில் பணியாற்றுவந்த ஒரு இந்திய திரைப்பட பாடகியும், நடிகையுமாவார். இவரது பிரபலமான மலையாளப் பாடல்களில் சேதுபந்தனம் என்ற படத்தில் இடம்பெற்ற "பிஞ்சு ஹிருதயம் தேவலாயம்", "மஞ்சக்கிளி ஸ்வர்ணக்கிளி மயில்பீலிக்காட்டிலே வர்ணக்கிளி", "இவிடுதே சேச்சிகின்னாலே" (அசாகுல்லா சலீனா) போன்ற பாடல்களாகும். இவர் தமிழ், கன்னடம், துளு போன்ற மொழிகளிலும் பாடல்களை வழங்கியுள்ளார். பிரபல நடிகைகளான சுஹாசினி, சோபனா, மறைந்த ஷோபா போன்ற பல முன்னணி நடிகைகளுக்காக மலையாளத்தில் சில படங்களில் பின்னணி குரல் வழங்கியுள்ளார். வாழ்நாள் சாதனைக்காக 2003இல் கேரள திரைப்பட விமர்சகர்கள் விருதை வென்றுள்ளார். மலையாள மெல்லிசைக்கு பங்களித்ததற்காக கேரள சங்கீத நாடக அகாடமி இவருக்கு விருது வழங்கியது. மலையாளத் திரைப்பட இசையில் சிறந்து விளங்கியதற்காக 2019ஆம் ஆண்டில் கேரள அரசு இவரை கௌரவித்தது.

அனைத்திந்திய வானொலி / தூர்தர்ஷன் போன்ற நிறுவனங்களில்  34 ஆண்டுகளாக பல்வேறு திறன்களில் பணியாற்றினார். சென்னை, திருவனந்தபுரம் ஆகிய நிலையங்களின் நிலைய இயக்குநராக பல ஆண்டுகளாக இருந்தார். மேலும், சந்தைப்படுத்தல் இயக்குநராக பணியாற்றிய பிறகு ஓய்வு பெற்றார்.

தனிப்பட்ட வாழ்க்கை 
1951 சூன் 25 அன்று பிறந்த இவர், பாடகர் சாந்தா பி. நாயர், திரைப்பட இயக்குநரும், மலையாளத் திரைப்படங்களில் திரைக்கதை எழுத்தாளருமான கை. பத்மநாபன் நாயர் ஆகியோரின் ஒரே மகளாவார். இவரது முதல் பாடல் 1962ஆம் ஆண்டு மலையாளத் திரைப்படமான சினேகதீபம் படத்தில் இருந்தது. இவர் முதுகலை பட்டம் பெற்றார். 2011ஆம் ஆண்டில் சென்னை தூர்தர்ஷன், அனைத்திந்திய வானொலியில் சந்தைப்படுத்தல் இயக்குநராக ஓய்வு பெற்ற இவர், 2016 வரை ஆலோசகராக அதே பதவியில் தொடர்ந்தார். இவரது கணவர், ஜே. எம். இராசுவும், ஒரு பின்னணிப் பாடகர். இவர், இசைத் தொகுப்புகளைத் தயாரிக்கிறார். இந்த தம்பதியருக்கு ஆலாப் இராசு, அனுபமா என்ற இரண்டு குழந்தைகள் உள்ளனர். இவரது மகன் ஒரு இசைக்கலைஞராகவும், பின்னணி பாடகராகவும் இருக்கிறார்.

மேற்கோள்கள்

வெளி இணைப்புகள் 

 Latha Raju at MSI

20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
மலையாளத் திரைப்படப் பின்னணிப் பாடகர்கள்
ஆலாப் இராசு

ஆலாப் இராசு (Aalap Raju) (பிறப்பு 6 சூன் 1979) இந்தியாவின் சென்னையைச் சேர்ந்த பின்னணி பாடகரும், கித்தார் இசைக் கலைஞருமாவார். ஹாரிஸ் ஜயராஜ் இசையமைத்த கோ திரைப்படத்திலிருந்து "என்னமோ ஏதோ" என்ற பாடலை பாடியது 2011ஆம் ஆண்டில் பல மாதங்களுக்கு இசை பட்டியலில் முதலிடத்தைப் பிடித்தது. மேலும், சிறந்த ஆண் பின்னணி பாடகருக்கான பிலிம்பேர் விருதையும் வென்றது. ஹாரிஸ் ஜயராஜ், தமன், ஜி. வி. பிரகாஷ் குமார், தீபக் தேவ், டி. இமான், சிறீகாந்து தேவா போன்ற இசை இயக்குனர்களுக்காக இவர் பாடியுள்ளார். முகமூடி படத்திலிருந்து "வாய மூடி சும்மா இருடா", எங்கேயும் காதல் படத்தில் "எங்கேயும் காதல்", நண்பன் படத்தில் இடம்பெற்ற "எந்தன் கண் முன்னே" பாடலும், ஒரு கல் ஒரு கண்ணாடி படத்தின் "அகிலா அகிலா", "காதல் ஒரு பட்டர்பிளை" பாடலும் வந்தான் வென்றான் படத்தின் "அஞ்சனா அஞ்சனா", ஐய்யனார் படத்தின் "குத்து குத்து", யுவ் என்ற மலையாளப் படத்திலிருந்து "நெஞ்சோடு சேர்த்து", மாற்றான் படத்திலிருந்து "தீயே தீயே", மனம் கொத்திப் பறவை படத்திலிருந்து "ஜல் ஜல் ஓசை", என்னை அறிந்தால் படத்தின் "மாயா பஜார்" போன்ற பாடல்கள் இவருக்கு பெயர் பெற்றுத் தந்தது.

ஆரம்ப கால வாழ்க்கை 
இவர் இசைக் குடும்பத்தைச் சேர்ந்தவர் என்பதால் இசை இவருக்கு இயல்பான ஒன்றாக இருந்தது. இவரது பெற்றோர்களான ஜே. எம். ராஜுவும், இலதா ராசுவும் மலையாளத் திரையுலகில் பின்னணிப் பாடகர்களாக உள்ளனர். அதே நேரத்தில் இவரது பாட்டி மறைந்த சாந்தா பி. நாயர், தாத்தா, மறைந்த கை. பத்மநாபன் நாயர் ஆகியோர் 60-70களில் மலையாள இசைத் துறையில் நன்கு அறியப்பட்ட பெயர்கள். தனது பள்ளி நாட்களில் இவர் ஒரு தொழில்முறை துடுப்பாட்ட வீரராகி சர்வதேச அளவில் இந்தியாவை பிரதிநிதித்துவப்படுத்த விரும்பினாலும், சென்னையில்ல் பட்டப்படிப்பு நாட்களில் இவருக்கு வேறு திட்டங்கள் இருந்தன. இவரது கல்லூரித் தோழர்கள் இவரை இணையாக பாடல் மற்றும் கித்தார் கற்க ஊக்கமளித்தனர். பல மாத பயிற்சி, இவரை கித்தார் வாசிப்பதிலும் பாடுவதிலும் ஒரு சுயமாக கற்ற இசைக்கலைஞராக்கியது, இவரது பெயர் இந்தியாவின் மிகவும் மதிப்புமிக்க கலாச்சார நிகழ்வுகள் மூலம் பரவியது. சென்னை இந்திய தொழில்நுட்ப நிறுவனம் நடத்திய  'சாரங்' என்ற நிகழ்ச்சி இவரது வாசிப்பிற்கு சிறந்த கருவியாக அமைந்தது. இந்தியாவிலும் வெளிநாட்டிலும் ஏராளமான பதிவு அமர்வுகள் மற்றும் நேரடி நிகழ்ச்சிகளின் தொடக்க புள்ளியாக அது இருந்தது. ஹாரிஸ் ஜயராஜ் இசையமைத்த "என்னமோ ஏதோ", 2011இல் வெளியான " எங்கேயும் காதல்" ஆகியவை இவரது பாடலுக்கு அதிக முக்கியத்துவம் அளித்தன. இப்போது அரங்கங்களிலும், நேரடி இசை நிகழ்ச்சிகளிலும் பாடுவதும், கித்தார் இசைப்பதுவுமாக இருக்கிறார்.

யுவ் என்றை இவரது மலையாளப் பாடலான 'நெஞ்சோடு சேர்த்து'  யூடியூப்பில் உடனடி வெற்றியைப் பெற்றது. வெளியான 4 மாதங்களில் 1.4 மில்லியன் பார்வையாளர்களைத் தாண்டியது.

மேற்கோள்கள்

வெளி இணைப்புகள் 
 
 
 
 
 
 

தமிழ்த் திரைப்படப் பின்னணிப் பாடகர்கள்
மலையாளத் திரைப்படப் பின்னணிப் பாடகர்கள்
வாழும் நபர்கள்
1979 பிறப்புகள்
தீபக் தேவ்

தீபக் தேவ்ராஜ் கோமத் (Deepak Devraj Komath) தீபக் தேவ்  எனவும் அழைக்கப்படும் இவர் ஒரு இந்திய இசையமைப்பாளர் ஆவார். மலையாளத் திரையுலகில் மிகவும் பிரபலமாக இருக்கிறார். குரானிக் பேச்சுலர், உதயானு தாரம், நரன், புதிய முகம், உருமி, கிராண்ட்மாஸ்டர், பாஸ்கர் த ராஸ்கல் போன்ற படங்களில் இவர் பணியாற்றியுள்ளார்.. இவர், இந்திய ராக் இசைக்குழுவான "மதர்ஜேனி"ன் முன்னாள் உறுப்பினரும் ஆவார்.

ஆரம்ப ஆண்டுகளில் 
கேரளாவில் உள்ள தலச்சேரியைச் சேர்ந்த இவர், துபாயில் வளர்ந்தார். அங்குள்ள இந்திய உயர்நிலைப் பள்ளியில் படித்த இவர் சிறுவயதிலிருந்தே இந்திய கர்நாடக இசையைக் கற்றுக்கொண்டார். பின்னர் இவரது ஆர்வம் முக்கியமாக விசைப்பலகைக்கு மாறியது. தூய இருதயக் கல்லூரியில் பட்டதாரி மாணவராக இருந்தபோது, கல்லூரி ராக் இசைக்குழுவின் பின்னணியில் இருந்தார். இது ஒவ்வொரு ஆண்டும் மதிப்புமிக்க கல்லூரி அளவிலான போட்டியான டேலண்ட் டைம் - உட்ஸ்டாக் விருதை வென்றது. நிரலாக்க இசையில் கவனம் செலுத்திய இவர், ஏ. ஆர். ரகுமான், சங்கர் இசான் லாய், சந்தீப் சவுதா, வித்தியாசாகர், அனு மாலிக், கீரவாணி, மணிசர்மா, ஆதேசு சிறீவத்சவ் ஆகியோரிடம் பணியாற்றினார்.

சித்திக் (சித்திக்-லால் புகழ்) இயக்கிய, குரானிக் பேச்சுலர் படத்தின் மூலம் மலையாளத் திரைப்படங்களில் தனது வாழ்க்கையைத் தொடங்கினார்.

சொந்த வாழ்க்கை 
இப்போது துபாயில் வசிக்கும் தேவ்ராஜ் கோமத் மற்றும் ஆஷா தேவ் ஆகியோருக்கு தீபக் பிறந்தார். இவருக்கு  தீட்சித் தேவ் என்ற ஒரு தம்பி உள்ளார். துபாயின் இந்தியன் உயர்நிலைப் பள்ளியிலும், தேவாராவின் தூய இருதயக் கல்லூரியிலும் கல்வி பயின்றார்.  2002 மே 26 மே சுமிதா கிரிஜன் என்பவரை மணந்தார். இந்த தம்பதியினர் இப்போது தங்கள் இரண்டு மகள்களான தேவிகா (பிறப்பு 2003), பல்லவி (பிறப்பு 2006) ஆகியோருடன் எர்ணாகுளத்தில் வசிக்கின்றனர்.

மேற்கோள்கள்

வெளி இணைப்புகள் 

 
Interview – part one 
Interview – part two 

1978 பிறப்புகள்
வாழும் நபர்கள்
மலையாளத் திரைப்பட இசையமைப்பாளர்கள்
இந்தியத் திரைப்பட இசையமைப்பாளர்கள்
ரேடியம் புளோரைடு

ரேடியம் புளோரைடு (Radium fluoride) RaF2 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். மிகவும் சக்திவாய்ந்த கதிரியக்கத் தன்மை கொண்ட சேர்மமென்றும் இது கருதப்படுகிறது. லாந்தனைடு புளோரைடுகளுடன் சகவீழ்படிவாக ரேடியம் புளோரைடும் வீழ்படிவாகிறது.  கால்சியம் புளோரைடு சேர்மத்தை ஒத்த புளோரைட்டு படிக வடிவத்திலேயே இதுவும் படிகமாகிறது.

தயாரிப்பு 
ரேடியம் உலோகத்துடன் ஐதரசன் புளோரைடு வாயுவை வினைபுரியச் செய்தால் ரேடியம் புளோரைடு உருவாகிறது.
 Ra + 2 HF → RaF2 + H2

மேலும் காண்க

மேற்கோள்கள் 

ரேடியம் சேர்மங்கள்
புளோரைடுகள்
கார மண் உலோக ஆலைடுகள்
தௌலிகங்கா ஆறு

தௌலிகங்கா ஆறு (Dhauliganga) கங்கை ஆற்றின் ஆறு துணை ஆறுகளில் ஒன்றாகும். இந்த ஆறு இந்தியாவின் உத்தராகண்ட் மாநிலத்தின் கார்வால் கோட்டத்தில் அமைந்த சமோலி மாவட்டத்தில் பரவியுள்ள இமயமலையின் தொடர்ச்சியான சிவாலிக் மலையின் கொடுமுடிகளில் உற்பத்தியாகிறது. தௌலிகங்கா ஆறு, ஜோஷி மடத்தின் அடிவாரத்தில் அமைந்த ரெய்னி  எனுமிடத்தில் அலக்நந்தா ஆற்றுடன் கலக்கிறது. இதன் துணை ஆறு ரிஷிகங்கா ஆறு ஆகும்.

பிப்ரவரி 2021 பனிச்சரிவினால் வெள்ளம்

7 பிப்ரவரி 2021 அன்று சமோலி மாவட்டத்தின் ஜோஷி மடம் அருகே அமைந்த சிவாலிக் மலை கொடுமுடிகளில் படர்ந்த பனிப்படலங்கள் பெருமளவில் உருகி சரிந்ததால், தௌலிகங்கா ஆற்றில் பெருவெள்ளம் பாய்ந்தது. இதனால்  100 முதல் 150 நபர் வெள்ளத்தில் அடித்துச் செல்லப்பட்டதாக முதல் கட்ட தகவல்கள் தெரிவிக்கிறது. மேலும்  சமோலி மாவட்டத்தில் உள்ள ரெய்னி எனும் கிராமத்தில் உள்ள ரிஷிகங்கா ஆற்றின் குறுக்கே கட்டப்பட்ட அணை மற்றும் தேசிய அனல் மின் நிறுவனத்தின் புனல் மின்சாரத் திட்டத்தின் கட்டமைப்புகள் கடுமையாக பாதிக்கப்பட்டுள்ளது.

இதனையும் காண்க
 ரிஷிகங்கா ஆறு

மேற்கோள்கள்

உத்தராகண்டத்திலுள்ள ஆறுகள்
சமோலி மாவட்டம்
அ. அ. மணவாளன்

அ. அ. மணவாளன் (A. A. Manavalan) (1937–2018) ஓர் இந்திய தமிழ் மொழி அறிஞர் ஆவார். சமஸ்கிருதம், பாலி, பிரகிருதம், திபெத்திய, தமிழ், பழைய ஜாவானீஸ், ஜப்பானிய, தெலுங்கு, அசாமி, மலையாளம், பெங்காலி, கன்னடம், மராத்தி, இந்தி, ஒடிசி, பாரசீக, மலாய், பர்மிய, மரானாவோ, தாய், லாவோடியன் மற்றும் காஷ்மீர் உள்ளிட்ட 48 மொழிகளில் எழுதப்பட்ட இராமாயணத்தின் ஒப்பீட்டு ஆய்வான இராம காதையும் இராமாயணங்களும் (2005) என்ற படைப்புக்காக அவருக்கு சரசுவதி சம்மான் (2011) விருது வழங்கப்பட்டது. அவர் இந்திரா பார்த்தசாரதிக்குப்  பிறகு தமிழ்நாட்டிலிருந்து இந்த கெளரவத்தைப் பெறும் இரண்டாவது நபர் ஆவார்.

மில்டன் மற்றும் கம்பனில் இதிகாசக் கதாநாயகத்துவம் என்ற தலைப்பில் அவரது முனைவர் பட்ட ஆய்வுக் கட்டுரையை சமர்ப்பித்து ஆங்கில இலக்கியத்தில் முனைவர் பட்டம் பெற்றார். அரிஸ்டாட்டில் கவிதைகளை அவர் தமிழுக்கு மொழிபெயர்த்தார், வேறு எந்த இந்திய மொழிகளிலும் செய்யப்படாத முன்னோடி முயற்சியாகும்.

1 டிசம்பர் 2018 அன்று மணவாளன் இறந்தார்.

படைப்புகள் 
ஏ. ஏ. மணவாளனின் தேர்ந்தெடுக்கப்பட்ட படைப்புகள்:

 பத்திரிகைகள் மூலம் தமிழ் ஆராய்ச்சி : ஒரு சிறுகுறிப்பு நூலியல்
 டாக்டர் மு. வ. முனைவர் மு. வ பற்றிய ஆய்வுக் கட்டுரைகளின் தொகுப்பு.
 பரஸ்பர தீப்பிழம்புகள் : ஒப்பீட்டு இலக்கியத்தில் கட்டுரைகள், தமிழ் மற்றும் ஆங்கிலம்
 மில்டன் மற்றும் கம்பனில் காவிய வீரம்
 திருக்குறள் ஒரு தொகுப்பு : ஆங்கிலத்தில் மொழிபெயர்ப்பு
 திருக்குறள் பற்றிய கட்டுரைகள் மற்றும் அஞ்சலி : கி.பி 1886-1986
 இலக்கிய கலாச்சாரங்களில் ஒப்பீட்டு ஆய்வுகள்
 அரிஸ்டாடிலின் கவிதை இயல் (தமிழில் அரிஸ்டாட்டில் கவிதைகள்)
 தொல்காப்பியப் பொருளதிகாரம்
 ''உலகத் தமிழிலக்கிய வரலாறு"

மேற்கோள்கள் 

2018 இறப்புகள்
1937 பிறப்புகள்
தமிழ் எழுத்தாளர்கள்
சரஸ்வதி சம்மான் விருது பெற்றவர்கள்
சூரஜ் வெஞ்சரமூடு

சூரஜ் வாசுதேவன் (Suraj Vasudevan) (பிறப்பு 30 சூன் 1976), தொழில் ரீதியாக சூரஜ் வெஞ்சரமூடு (Suraj Venjaramoodu) என்று புகழ் பெற்ற இவர், ஓர் இந்திய திரைப்பட நடிகரும், நகைச்சுவை நடிகரும், பொழுதுபோக்குக் கலைஞரும், தொலைக்காட்சி தொகுப்பாளரும் ஆவார். இவர் மலையாளத் திரைப்படங்கள், தொலைக்காட்சிகள், மேடையில் தோன்றி வருகிறார். 250க்கும் மேற்பட்ட படங்களில் நடித்துள்ளார். 2000களிலும், 2010களின் நடுப்பகுதியிலும், இவர் பல படங்களில் நகைச்சுவை வேடங்களில் நடித்தார். மேலும், சிறந்த நகைச்சுவை நடிகருக்கான கேரள மாநில திரைப்பட விருதை மூன்று முறை (2009, 2010, 2013) வென்றுள்ளார். இவரது பிற்கால வாழ்க்கையில், [[குணச்சித்திர நடிகர்|குணசித்திர நடிகராகவும், முன்னணி கதாபாத்திரங்களிலும் நடித்து வெற்றி பெற்றார். பேரரியாதவர் படத்தில் நடித்ததற்காக 2014ஆம் ஆண்டில் சிறந்த நடிகருக்கான தேசிய திரைப்பட விருதை வென்றார். 2019ஆம் ஆண்டில், ஆண்ட்ராய்டு குஞ்சப்பன் பதிப்பு 5.25 , விக்ருதி ஆகிய படங்களுக்கு சிறந்த நடிகருக்கான கேரள மாநில திரைப்பட விருதை வென்றார்.

ஆரம்ப கால வாழ்க்கை 
இந்திய இராணுவத்தில் பணிபுரிந்து ஓய்வுபெற்ற சிப்பாய் வெஞ்சரமூடு கே. வாசுதேவன் நாயர் , இல்லத்தரசியான விலாசினி ஆகியோரின் மூன்று குழந்தைகளில் இளைய குழந்தையாக சூரஜ் பிறந்தார். இவரை இவரது பெற்றோர்களும், உறவினர்களும் "குட்டப்பன்" என்ற பெயரில் அழைத்தனர். இவரது மூத்த சகோதரர் வி. சாஜி, இந்திய இராணுவத்தில் அதிகாரியாக இருந்தார். இவரது மூத்த சகோதரி சுனிதா வி. வி திருமணமாகி திருவனந்தபுரத்தில் குடியேறினார். இவர், தனது கல்வியை முடித்த பின்னர் இராணுவத்தில் பணியாற்ற விரும்பினார். ஆனால் மிதிவண்டியிலிருந்து விழுந்து கையை உடைத்துக் கொண்டதால் அந்த முயற்சியை கைவிட வேண்டியிருந்தது. கே. வி. எம். எல். பி. எஸ் என்பவரிடமிருந்து தனது முதன்மை கல்வியைப் பெற்றார். ஆற்றிங்கல் அரசு தொழில்நுட்ப நிறுவனத்தில் தனது இயந்திரவியல் படிப்பை முடித்த இவர், அதன்பிறகு பிரபலங்களின் குரலில் பேசுவதற்குத் திரும்பினார். கைரளி தொலைக்காட்சியில் ஒளிபரப்பப்பட்ட நகைச்சுவை நிகழ்ச்சியான ஜகபோகாவில் இவர் நடித்தபோது இவருக்குத் திருப்பம் ஏற்பட்டது.

திரைப்பட வாழ்க்கை 
ஒரு நகைச்சுவை நடிகராக சூரஜ் தனது பலகுரல் நிகழ்ச்சிகள் பார்வையாளர்களிடையே வெற்றி பெற்றன. இவர் முதலில் ஜகபோகா என்ற நிகழ்ச்சியில் தோன்றினார். இதில் பச்சன் மற்றும் தாதாசாகிப் வேடத்தில் நடித்தார். திருவனந்தபுரம் உச்சரிப்பை இவர் செயற்கையாக கேலி செய்ததற்காக பெரும்பாலும் வரவேற்கப்பட்டார். இதுவரை இவர் 250க்கும் மேற்பட்ட படங்களில் நடித்துள்ளார். மேலும், டூப்ளிகேட், தாஸ்கரா லஹாலா படங்களில் முக்கிய கதாபாத்திரத்தில் நடித்துள்ளார். அரபிகதா, இவர் விவாகிதராயால், அண்ணன் தம்பி, வெருத்தே ஒரு பார்யா, லாலிபாப், குலுமால், தி எஸ்கேப், சட்டாம்பினாடு, சகுடும்பம் சியாமளா, ஆதாமிண்டெ மகன் அபூ, பேரரியாதவர், ஆக்‌ஷன் ஹீரோ பிஜு போன்ற படங்களில் நடித்துள்ளார்.

டாக்டர் பிஜு இயக்கிய பேரரியாதவர் படத்திற்கான 61 வது தேசிய திரைப்பட விருதுகளில் சிறந்த நடிகருக்கான தேசிய திரைப்பட விருதை வென்றார்.

சொந்த வாழ்க்கை 
2005 ஆம் ஆண்டில், சூரஜ் திருவனந்தபுரம் பத்மநாபசாமி கோயில் அருகிலுள்ள வைகுந்தம் அரங்கத்தில் சுப்ரியா என்பவரை மணந்தார். இவர்களுக்கு காசிநாதன், வாசுதேவ், கிருத்யா என மூன்று குழந்தைகள் உள்ளனர். இவரது மகன் காசிநாதன் அண்ணன் தம்பி, தேஜா பாய் &amp;பேமிலி ஆகிய படங்களில் நடித்துள்ளார்.

மேற்கோள்கள்

வெளி இணைப்புகள் 

 
 Profile
 Interview on JB Junction – YouTube

இந்தி தொலைக்காட்சி நடிகர்கள்
மலையாளத் தொலைக்காட்சி நடிகர்கள்
மலையாளத் திரைப்பட நடிகர்கள்
1976 பிறப்புகள்
வாழும் நபர்கள்
அனாக் புக்கிட்

அனாக் புக்கிட் (Anak Bukit) மலேசியா, கெடா மாநிலத்தின் அரச நகரம். இது தனி ஒரு துணை மாவட்டமும் ஆகும். கோத்தா ஸ்டார் மாவட்டத்தில் அமைந்து உள்ளது. கெடா மாநில சுல்தான் அவர்களின் அரண்மனை இங்குதான் அமைந்து உள்ளது. கோலா கெடா நாடாளுமன்றத் தொகுதியில் அமைந்து இருக்கும் இந்த நகரத்திற்கு அருகில் அலோர் மேரா மற்றும் கெப்பாலா பத்தாஸ் நகரங்கள் உள்ளன. 

கெடாவின் அரச அரண்மனை இங்கு அமைந்து இருப்பதால் இந்த நகரம் கெடாவின் அரச நகரம் என்று அழைக்கப் படுகிறது. மலேசியாவின் முன்னாள் யாங் டி பெர்துவான் அகோங் துவாங்கு அப்துல் அலீம் முவாடாம் சாவின் பிறப்பிடமாகவும் அறியப் படுகிறது.

பொது 

2007-ஆம் ஆண்டில் இந்த அரண்மனை 70 மில்லியன் ரிங்கிட் செலவில் புதுப்பிக்கப்பட்டது. 1000 பேர் அமரக் கூடிய மண்டபத்தில் 1400 பேர் அமருவதற்கான மாற்றங்கள் செய்யப் பட்டன. 2008-ஆம் ஆண்டில் அந்த மண்டபத்தில் கெடா சுல்தானின் 50-வது ஆண்டு விழா சிறப்பாகக் கொண்டாடப்பட்டது.

1958-ஆம் ஆண்டில் சுல்தான் பாட்லிஷா காலமானார். அவருக்குப் பின்னர் அவருடைய புதல்வரும் இப்போதைய சுல்தானுமாகிய அப்துல் ஹலீம் முவாடாம் சா, 1959 பிப்ரவரி 20-ஆம் தேதி, கெடாவின் 27-ஆவது சுல்தானாக அரியணை ஏறினார்.

அரண்மனையின் பின்புறத்தில் சுங்கை அனாக் புக்கிட் என்று அழைக்கப்படும் ஓர் ஆறு ஓடுகிறது. இந்த ஆறு சுங்கை கெடா என்று அழைக்கப்படும் கெடா ஆற்றுடன் இணைந்து அலோர் ஸ்டார் வழியாக கோலா கெடா சமவெளியில் பாய்கிறது.

புதிய நிர்வாகத் தலைநகரம் 

அரண்மனை பூந்தோட்டத்தில் வண்ண மயமான தாவரங்கள் வளர்க்கப் படுகின்றன. தோட்டத்தின் மத்தியில் ஒரு சிறிய விலங்கியல் பூங்காவும் உள்ளது. அரண்மனை பூந்தோட்டத்தைப் பார்வையிடுவதற்கு பொதுமக்கள் அனுமதிக்கப் படுகிறார்கள்.

ஒன்பதாவது மலேசியா திட்டத்தின் கீழ், அலோர் ஸ்டாருக்குப் பதிலாக கெடா மாநிலத்தின் புதிய நிர்வாகத் தலைநகரமாக, அனாக் புக்கிட் உருவாக்கம் பெற திட்டமிடப்பட்டது. அலோர் ஸ்டார் நகரம் தொடர்ந்து மாநிலத்தின் தலைநகரமாகவும் மற்றும் வணிக மையமாகவும் இயங்கி வரும்.

புதிய இரயில் நிலையம் 

இதன் காரணமாக, அனாக் புக்கிட் நகரத்தின் உள்கட்டமைப்பு மிகப் பெரிய வளர்ச்சியைக் கண்டது. புதிய மாநில அரசு நிர்வாகக் கட்டிடங்கள்; புதிய அனாக் புக்கிட் காவல் நிலையம்; புதிய தேசிய பதிவுத் துறை க்கட்டிடம் போன்றவை புதிதாகக் கட்டப் பட்டன.

 -  மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக அனாக் புக்கிட் நகரில் ஒரு புதிய தொடருந்து நிலையம் கட்டப்பட்டது. 2014-ஆம் ஆண்டில் செயல்படத் தொடங்கிய இந்த நிலையம் கேடிஎம் இடிஎஸ் நிறுவனத்தின் தொடருந்துகளால் சேவை செய்யப் படுகிறது.

வெளி இணைப்புகள்
 கெடா மாநில இணையத்தளம்
 மலேசியாவின் நகரங்கள்

மேற்கோள் 

மலேசிய நகரங்கள்
மலேசிய அரச நகரங்கள்‎
கெடா
கெடா நகரங்கள்‎
வடபழனி மெற்றோ நிலையம்

வடபழனி மெற்றோ நிலையம் (Vadapalani metro station) சென்னை மெற்றோவின் 2வது வழித்தடத்தில் உள்ள ஒரு மெற்றோ இரயில் நிலையமாகும். இது தற்போது செயல்பாட்டில் உள்ளது. இந்த நிலையம் சென்னை மெற்றோ, சென்னை மத்திய மெற்றோ நிலையம்-பரங்கிமலை தொடருந்து நிலைய தாழ்வாரம் II உடனான உயரமான நிலையங்களில் ஒன்றாகும். இந்த நிலையம் வடபழனி மற்றும் கோடம்பாக்கத்தின் சுற்றுப்புறங்களுக்குச் சேவை செய்கிறது.

கோயம்பேடு-ஆலந்தூர் வழித்தடத்தில் முக்கிய நிலையங்களில் ஒன்றான வடபழனி நிலையம் 2015ஆம் ஆண்டின் தொடக்கத்தில் செயல்படத் தொடங்கியது.

கட்டுமான வரலாறு 
இந்த நிலையத்தை ஒருங்கிணைந்த கட்டமைக்கப்பட்ட கூட்டமைப்பு (சி.சி.சி.எல்) கட்டியது. கோயம்பேடு, அரும்பாக்கம், CMBT, மற்றும் அசோக் நகர் நிலையங்கள் ஒருங்கிணைந்து கட்டமைக்க  1,395.4 மில்லியன் செலவிடப்பட்டுள்ளது.

நிலையம் 
இந்த நிலையம் ஜவஹர்லால் நேரு சாலை மற்றும் ஆற்காடு சாலை சந்திப்பில் சாலையிலிருந்து 16 மீட்டர் உயரத்தில் அமைக்கப்பட்ட நிலையமாகும். இந்த நிலையம் சென்னை மெற்றோவின் மிக உயரமான நிலையமாகும். 

சி.எம்.ஆர்.எல். தகவலின்படி, இந்த நிலையத்தில் குறைந்தது 12,000 பேர் கடந்து செல்வார்கள் என்று கணிக்கப்பட்டுள்ளது.

தளவமைப்பு

வசதிகள்

இணைப்பு 
2014ஆம் ஆண்டில், சென்னை மெற்றோ இரயில் லிமிடெட் (சிஎம்ஆர்எல்) வடபழனி மெற்றோ நிலையத்தை ஃபோரம் விஜயா மாலுடன் இணைக்கும் திட்டத்தை அறிவித்தது.

ஆதரவு உள்கட்டமைப்பு 

2013ஆம் ஆண்டு நிலவரப்படி, கத்திப்பாரா மற்றும் வடபழனிக்கு இடையில் ஜவஹர்லால் நேரு சாலையில் உள்ள பகுதி வழியாக சுமார் 11,000 வாகனங்கள் கடந்து செல்கின்றன. மேலும் 12,000 வாகனங்கள் உச்ச நேரங்களில் வடபழனி-கோயம்பேடு பிரிவு வழியாகச் செல்கின்றன. ஒவ்வொரு நாளும் மொத்தம் 185,000 வாகனங்கள் சாலையைப் பயன்படுத்துகின்றன. 

கோயம்பேடு மற்றும் அசோக் நகர் மெற்றோ நிலையங்களுடன், கடைகளுக்கோ அல்லது அலுவலக இடங்களுக்கோ இடத்தைக் குத்தகைக்கு விடுவதன் மூலம் வடபழனி மெற்றோ நிலையம் உருவாக்கப்படும். தீ பாதுகாப்பு நடவடிக்கைகளின் ஒரு பகுதியாக, நிலையத்தில் 50,000 முதல் 100,000 லிட்டர் திறன் கொண்ட நிலத்தடி நீர்த் தொட்டிகள் அமைக்கப்பட்டுள்ளன. 

சந்திப்பைக் கடந்து செல்ல இந்த நிலையத்தில் ஒருங்கிணைந்த மேம்பாலம் உள்ளது. 450 மீட்டர் நீளமுள்ள நான்கு மேம்பாலம்  694,3 மில்லியன் செலவில் மத்தியப் பகுதி வடபழனி மெற்றோ இரயில் நிலையத்துடன் ஒருங்கிணைக்கப்பட இருக்கிறது. மாநகரப் பேருந்துகள் பயணிகளை இறக்கி பயணிகளை அழைத்துச் செல்ல ஏதுவாக நிலையத்திற்குள் தனிவழி கட்டப்பட்டுள்ளது. 

சி.எம்.ஆர்.எல் மற்றும் நெடுஞ்சாலைத் துறை இணைந்து இந்த மேம்பாலம் கட்டப்பட்டு வருகிறது.

மேலும் காண்க

மேற்கோள்கள்

வெளி இணைப்புகள் 

 

 நகர்ப்புற ரெயில். நிகர - உலகின் அனைத்து மெட்ரோ அமைப்புகளின் விளக்கங்கள், ஒவ்வொன்றும் அனைத்து நிலையங்களையும் காட்டும் திட்ட வரைபடத்துடன்.
சென்னையில் உள்ள தொடருந்து நிலையங்கள்
சென்னை மெட்ரோ நிலையங்கள்
கே. பி. பிரம்மாநந்தன்

கே. பி. பிரம்மநந்தன் (K. P. Brahmanandan) (பிப்ரவரி 22, 1946 - 10 ஆகத்து 2004) கேரளாவைச் சேர்ந்த ஒரு தென்னிந்திய பின்னணி பாடகராவார். இவர், மலையாளத் திரைப்படங்களில் 160க்கும் மேற்பட்ட பாடல்களைப் பாடியுள்ளார்.

சொந்த வாழ்க்கை 
இவர், கேரளாவில் திருவனந்தபுரம் மாவட்டத்திற்கு வடக்கே அமைந்துள்ள கடக்காவூரில் தனது பெற்றோரின் எட்டு குழந்தைகளில் மூன்றாவது குழந்தையாக பிறந்தார். புகழ்பெற்ற மலையாள பாடகர் இராகேசு இவரது மகனாவார்.

ஆகத்து 10, 2004 அன்று தனது 58 வயதில் கடக்கவூரில் உள்ள தனது வீட்டில் காலமானார். இவருக்கு  உஷா என்ற மனைவியும், இராகேஷ் என்றா மகனும், ஆதிரா என்ற மகளும் இருக்கின்றனர்.

விருதுகள் 
1965ஆம் ஆண்டில், அனைத்திந்திய வானொலி விருதைப் பெற்றார். 1999இல் கேரள சங்கீத நாடகா அகாதமி விருதும், விமர்சகர்கள் விருதும் இவருக்கு வழங்கப்பட்டது.

தொழில் 
1969ஆம் ஆண்டில் இசையமைப்பாளர் கி. இராகவனின் "கல்லி செல்லம்மா" படத்தில் இடம்பெற்ற பிரபலமான பாடலான `மனதே காயலின் ... என்ற பாடல் மூலம் மலையாளத் திரையுலகில் அறிமுகமானார். அதற்கு முன்பு, திருவனந்தபுரம் அனைத்திந்திய வானொலியில் சில பாடல்களைப் பாடியிருந்தார். இவரது திறமையை கண்டு வெ. தட்சிணாமூர்த்தி, எம். கே. அர்ஜுனன், ஏ. டி. உம்மர், ஆர். கே. சேகர் போன்ற இசையமைப்பாளர்கள் இவருக்கு வாய்ப்பளித்தனர்.

இசையமைப்பாளர் இளையராஜா இசையில் ஒரு சில தமிழ் படங்களுக்காகவும் பாடினார். இயக்குநர் மகேந்திரன் இயக்கத்தில் வெளியான மெட்டி என்ற படத்தில் இடம்பெற்ற "சந்தக் கவிகள்" என்ற பாடல் குறிப்பிடத்தக்கவை. இசையமைப்பாளர் சங்கர் கணேஷ் இசையிலும் சில பாடல்களை பாடினார். மேலும், இவர் மலையாளி பென்னு, கன்னி நிலவு ஆகிய இரண்டு படங்களுக்கும் இசையமைத்தார்.

பிரம்மானந்தன் அறக்கட்டளை
இவரது நினைவாக "பிரம்மானந்தன் அறக்கட்டளை" ஒன்று அமைக்கப்பட்டு இசையில் சிறந்து விளங்குவதற்காக பிரம்மநந்தன் நினைவு விருதையும் அமைத்துள்ளது.

மேற்கோள்கள் 

மலையாள நபர்கள்
மலையாளத் திரைப்படப் பின்னணிப் பாடகர்கள்
2004 இறப்புகள்
1946 பிறப்புகள்